CELEX: 32022R0788
Language: ga
Date: 2022-05-16 00:00:00
Title: Rialachán Cur Chun Feidhme (AE) 2022/788 ón gCoimisiún an 16 Bealtaine 2022 maidir le haicmiú earraí áirithe san Ainmníocht Chomhcheangailte

20.5.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 141/7
               
            
         RIALACHÁN CUR CHUN FEIDHME (AE) 2022/788 ÓN gCOIMISIÚN
         an 16 Bealtaine 2022
         maidir le haicmiú earraí áirithe san Ainmníocht Chomhcheangailte
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,
         De bharr an mhéid seo a leanas:
         
                     (1)
                  
                  
                     Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.
                  
               
                     (2)
                  
                  
                     Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann aon fhoroinn bhreise léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.
                  
               
                     (3)
                  
                  
                     De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.
                  
               
                     (4)
                  
                  
                     Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí a fhoráil go bhféadfaidh an sealbhóir an fhaisnéis sin a agairt fós, go ceann tréimhse áirithe, i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.
                  
               
                     (5)
                  
                  
                     Níor thug an Coiste um an gCód Custaim tuairim uaidh laistigh den teorainn ama a leag Cathaoirleach an Choiste síos,
                  
               TAR ÉIS AN RIALACHÁN SEO A GHLACADH:
         
            Airteagal 1
            Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.
         
         
            Airteagal 2
            Faisnéis taraife cheangailteach nach bhfuil i gcomhréir leis an Rialachán seo, féadfar í a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse 3 mhí ó dháta theacht i bhfeidhm an Rialacháin seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
         
         
            Arna dhéanamh sa Bhruiséil, 16 Bealtaine 2022.
            
               
                  Thar ceann an Choimisiúin
               
               Gerassimos THOMAS
               
                  An tArd-Stiúrthóir
               
               
                  Ard-Stiúrthóireacht an Chánachais agus an Aontais Custaim
               
            
         
         
            (1)  IO L 269, 10.10.2013, lch. 1.
         
            (2)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
      
      
         
            IARSCRÍBHINN
            
                        Tuairisc ar na hearraí
                     
                     
                        Aicmiú (Cód AC)
                     
                     
                        Cúiseanna
                     
                  
                        (1)
                     
                     
                        (2)
                     
                     
                        (3)
                     
                  
                        Cithfholcadán, i bhfoirm tráidire chothrom, atá déanta as meascán de mhianraí agus de phlaistigh agus as bratú seachtrach plaisteach bán. Tá na comhábhair seo a leanas sa táirge, de réir meáchain:
                        
                                    —
                                 
                                 
                                    cion 65 % de charbónáit chailciam;
                                 
                              
                                    —
                                 
                                 
                                    cion 28 % de roisín poileistir;
                                 
                              
                                    —
                                 
                                 
                                    cion 5 % de dhé-ocsaíd sileacain;
                                 
                              
                                    —
                                 
                                 
                                    cion 2 % de ‘bhrat glóthaí’ poileistir (dromchla seachtrach).
                                 
                              Is as scealpóga marmair, as grianchloch nó as eibhear mionbhrúite atá na comhábhair mhianracha (carbónáit chailciam agus dé-ocsaíd sileacain) déanta.
                        Is éard atá i gceist leis an bpróiseas táirgthe an comhábhar mianrach a mheascadh le hábhar plaisteach (roisín poileistir) ar dtús. Ansin, doirtear an meascán sin isteach i múnla, múnla ar a bhfuil líneáil den “bhrat glóthaí” poileistir, agus mar chéim dheiridh leasaítear an roisín poileistir.
                        Féach an íomhá  (*1).
                     
                     
                        3922 10 00 
                     
                     
                        Cinntear an t-aicmiú le rialacha ginearálta 1, 3 (b) agus 6 maidir le léirmhíniú na hAinmníochta Comhcheangailte agus le foclaíocht chóid AC 3922  agus 3922 10 00 .
                        Ós rud é go gcumhdaíonn an bratú plaisteach dromchla inúsáidte an táirge, ní aithris ar chloch nádúrtha é an táirge. Dá bhrí sin, ní féidir é a mheas mar earra cloiche saorga faoi cheannteideal 6810  (féach freisin Nótaí Míniúcháin an Chórais Chomhchuibhithe a ghabhann le ceannteideal 6810 , an tríú mír).
                        Is é an t-ábhar plaisteach an comhábhar is tábhachtaí ó thaobh úsáid an táirge de. Tugann sé neart teanntachta, frithsheasmhacht in aghaidh ceimiceán agus neamh-thréscaoilteacht ar uisce don chithfholcadán, agus dá bhrí sin is é a thugann dó a shaintréith. Na mianraí atá sa chithfholcadán, feidhmíonn siad mar líonach.
                        Dá thoradh sin, is faoi chód AC 3922 10 00  mar chithfholcadán plaisteach atá an táirge le haicmiú.
                     
                  
               L1412022GA4710120220516GA0008.0001491502DRÉACHTMOLADH Uimh. 1/2022 Ó CHOMHAIRLE COMHLACHAIS AE-AN tSEOIRSIAan …maidir le Clár Oibre Comhlachais AE-an tSeoirsia 2021-2027TÁ COMHAIRLE COMHLACHAIS AE-AN tSEOIRSIA,Ag féachaint don Chomhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eile,De bharr an mhéid seo a leanas:(1)An Comhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eileIO AE L 261, 30.8.2014, lch. 4. (an Comhaontú), síníodh é an 27 Meitheamh 2014 agus tháinig sé i bhfeidhm an 1 Iúil 2016.(2)De bhun Airteagal 406(1) den Chomhaontú, tá sé de chumhacht ag an gComhairle Comhlachais moltaí a ghlacadh chun cuspóirí an Chomhaontaithe a bhaint amach.(3)De bhun Airteagal 420(1) den Chomhaontú, tá na Páirtithe chun aon bhearta ginearálta nó sonracha is gá a dhéanamh chun a n-oibleagáidí faoin gComhaontú a chomhlíonadh agus tá siad lena áirithiú go mbaintear amach na cuspóirí a leagtar amach sa Chomhaontú.(4)Déantar foráil in Airteagal 11 de Rialacha Nós Imeachta na Comhairle Comhlachais maidir leis an bhféidearthacht cinntí a ghlacadh agus moltaí a dhéanamh trí nós imeachta i scríbhinn, má chomhaontaíonn an dá Pháirtí amhlaidh.(5)Chomhaontaigh an tAontas agus an tSeoirsia a gcomhpháirtíocht a chomhdhlúthú trí shraith tosaíochtaí a chomhaontú don tréimhse 2021-2027 (Clár Oibre Comhlachais AE-an tSeoirsia 2021-2027) maidir leis an obair chomhpháirteach i dtreo na gcuspóirí um chomhlachas polaitiúil agus comhtháthú eacnamaíoch a bhaint amach, mar a leagtar amach sa Chomhaontú.(6)Chomhaontaigh na Páirtithe leis an gComhaontú téacs Chlár Oibre Comhlachais AE-an tSeoirsia 2021-2027, a thacóidh le cur chun feidhme an Chomhaontaithe, ag díriú ar chomhar maidir le leasanna comhroinnte a sainaithníodh go comhpháirteach,TAR ÉIS AN MOLADH A LEANAS A GHLACADH:Airteagal 1Molann an Chomhairle Comhlachais do na Páirtithe Clár Oibre Comhlachais AE-an tSeoirsia 2021-2027 a chur chun feidhme, mar a leagtar amach san IarscríbhinnFéach ar dhoiciméid ST 8327/22 ADD 2 ar https://register.consilium.europa.eu..Airteagal 2Cuirfear Clár Oibre Comhlachais AE-an tSeoirsia 2021-2027, mar a leagtar amach san Iarscríbhinn, in ionad Chlár Oibre Comhlachais AE-an tSeoirsia a glacadh an 20 Samhain 2017.Airteagal 3Beidh éifeacht leis an Moladh seo ar lá a ghlactha.Arna dhéanamh in Tbilisi, [lá mí bliain].Thar ceann na Comhairle ComhlachaisAn Cathaoirleach
            
               (*1)  Is le faisnéis a thabhairt, agus lena aghaidh sin amháin, atá an íomhá anseo.